Nová Dedinka

Nová Dedinka (maď. na Slovensku Dunasápújfalu, maď. v Maďarsku Dunaújfalu) je obec na Slovensku v okrese Senec. V katastri obce sa nachádza rímskokatolícky románsky kostol Premenenia Pána (predtým sv. Filipa a Jakuba), neskôr goticky prestavaný. Jeho vznik sa kladie do prvých troch desaťročí 13. storočia, pričom sa však dá pripustiť i skorší pôvod. Zaujímavosťou je skutočnosť, že kostol stojí na halštatskej mohyle zo staršej doby železnej. Dejiny Obec Nová Dedinka vznikla v roku 1960 zlúčením dvoch pôvodných obcí Dedinka pri Dunaji a Nová Ves pri Dunaji. Dedinka pri Dunaji (predtým Saap, Alsosap, Nogzap, Saap superior, Schap, Dunasáp, Šáp, Dunajský Šáp) sa prvýkrát spomína v listine palatína Rolanda dňa 13. marca 1252, kde je uvedená "terra Saap" na brehu rieky Plazov (niekdajší názov Čiernej vody). Nová Ves pri Dunaji (predtým Duna-Ujfalu, Neüdorff, Nowa Wess, Dunaújfalu, Dunajská Nová Ves) sa prvýkrát spomína 16. októbra 1445 v súvislosti s dedičským konaním vtedajšieho majiteľa obce. Donedávna uvádzaný dátum prvej písomnej správy o Novej Vsi pri Dunaji, rok 1326, sa týka zaniknutej osady Pomša, ktorú napriek tomu, že sa nachádzala v terajšom katastri obce, nemožno s Novou Vsou stotožniť. V rokoch 1938 – 1945 patrila obec horthyovskému Maďarsku. Obyvateľstvo Národnostné zloženie Vývoj obyvateľstva pred zjednotením obce Vývoj obyvateľstva po zjednotení obce Významné osobnosti obce Rodáci Rudolf Takáč (* 1946), bývalý slovenský futbalista (Inter Bratislava) Galéria Referencie Literatúra SZÉNÁSSY, Árpád. Nová Dedinka : kostol sv. Filipa a sv. Jakuba. Komárno : Vydavateľstvo KT, 2000. 16 s. ISBN 80-8056-166-4. Iné projekty Commons ponúka multimediálne súbory na tému Nová Dedinka Externé odkazy Oficiálny web www.apsida.sk - profil románskeho kostola